
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/239/2009
	                                    Bucureşti, 22.04.2009 

                          PL x. 231/2009


RAPORT 

asupra proiectului de Lege pentru ratificarea Protocolului deschis spre semnare la Bruxelles la 2 iunie 1998 şi semnat de România la 3 iunie 2008 privind amendarea Anexei de Securitate la Acordul dintre părţile la Tratatul Atlanticului de Nord pentru cooperarea privind informaţiile în domeniul atomic, deschis spre semnare la Paris la 18 iunie 1964 şi semnat de România la Washington la 14 februarie 2006   
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Protocolului deschis spre semnare la Bruxelles la 2 iunie 1998 şi semnat de România la 3 iunie 2008 privind amendarea Anexei de Securitate la Acordul dintre părţile la Tratatul Atlanticului de Nord pentru cooperarea privind informaţiile în domeniul atomic, deschis spre semnare la Paris la 18 iunie 1964 şi semnat de România la Washington la 14 februarie 2006   trimis cu adresa nr. PL.x. 230 din 15 aprilie 2009 şi înregistrat cu nr. 32/239 din 15.04.2009. 


Consiliul Legislativ, cu nr. 229/24.03.2009, a avizat favorabil acest proiect de lege.


Proiectul de lege a fost avizat de Consiliul Suprem de Apărare a Ţării, prin Hotărârea nr. 126 din  20.11.2008.

Comisia pentru politică externă, cu nr. PL-x 230 din 23.04.2009, a avizat favorabil acest proiect de lege.


Proiectul are ca obiect de reglementare ratificarea Protocolului deschis spre semnare la Bruxelles la 2 iunie 1998 şi semnat de România la 3 iunie 2008 privind amendarea Anexei de Securitate la Acordul dintre părţile la Tratatul Atlanticului de Nord pentru cooperarea privind informaţiile în domeniul atomic, ratificat prin Legea nr.494/2006.   

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Paul Naidin – directorul Direcţiei juridice a Oficiului Registrului Naţional al Informaţiilor Secrete de Stat .

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

5.  La lucrările Comisiei au fost prezenţi 18 deputaţi din totalul de 24 de membri.


În urma dezbaterilor, în şedinţa din 22 aprilie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU 

exp. Luminiţa Oprea

PARLAMENTUL ROMÂNIEI

CAMERA DEPUTAŢILOR
	Comisia pentru apărare, ordine

publică şi siguranţă naţională

Nr.32/239/2009

	                                    Bucureşti, 22.04.2009 

                          PL x. 230/2009


Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Protocolului deschis spre semnare la Bruxelles la 2 iunie 1998 şi semnat de România la 3 iunie 2008 privind amendarea Anexei de Securitate la Acordul dintre părţile la Tratatul Atlanticului de Nord pentru cooperarea privind informaţiile în domeniul atomic, deschis spre semnare la Paris la 18 iunie 1964 şi semnat de România la Washington la 14 februarie 2006,  trimis cu adresa nr. PL.x. 230 din 15 aprilie 2009 şi înregistrat cu nr. 32/239 din 15 aprilie 2009. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 

